ક્રૂડ ઓઇલના ભાવ ૨૧ જુલાઈથી ૬ ડોલર વધીને બેરલ દીઠ ૭૯.૫ ડોલરના સ્તરે પહોંચ્યા છે. અમેરિકાએ ભારત અને ચીનને ઇરાન પાસેથી ક્રૂડ નહીં ખરીદવાની તાકીદ કરી હોવાથી ટ્રેડર્સને ક્રૂડના સપ્લાયમાં નોંધપાત્ર ઘટાડો થવાની શક્યતા છે. ઓપેક દ્વારા ક્રૂડના ઉત્પાદનમાં દૈનિક ૧૦ લાખ બેરલની વૃદ્ધિનો નિર્ણય વધતી માંગને પહોંચી વળવા પૂરતો જણાતો નથી. રૂપિયાની નબળાઇને કારણે ભારતીય ક્રૂડ બાસ્કેટ પર ઉત્તરોતર માઠી અસર પડી રહી છે..